- ક્રૂડના વધતા ભાવ, ટ્રેડવોરની ચિંતા સહિતની અન્ય પ્રતિકૂળતાએ - રૂપિયો ઇન્ટ્રા ડે તૂટી 69.10ને સ્પર્શ્યા બાદ રિઝર્વ બેન્ક દ્વારા મધ્યસ્થી હાથ ધરાતા બાઉન્સબેક થઈને અમદાવાદ, તા.28 જૂન 2018 ગુરુવાર ક્રૂડના વધતા ભાવ તેમજ ટ્રેડ વૉરની ચિંતા સહિતના અન્ય પ્રતિકૂળ પરિબળોના પગલે અમેરિકન ડોલર સામે ભારતીય રૃપિયાનું પતન થતા આજે ઇન્ટ્રા ડે તે મહત્ત્વની એવી ૬૯ની મનોવૈજ્ઞાાનિક સપાટી ગુમાવીને ૬૯.૧૦ના તળિયે ઉતરી આવ્યા બાદ રિઝર્વ બેન્ક દ્વારા મધ્યસ્થી હાથ ધરાતા તે બાઉન્સ બેક થયો હતો જો કે આમ છતાં ય કામકાજના અંતે ૧૮ પૈસા તૂટીને ૬૮.૭૯ની ઓલટાઇમ લૉ સપાટીએ બંધ રહ્યો હતો. આંતરરાષ્ટ્રીય સ્તરના પ્રતિકૂળ અહેવાલો વચ્ચે ક્રૂડ ઓઇલ ફરી એકવાર માથુ ઉંચકી રહ્યું છે. અમેરિકાની ચીમકી તેમજ કેનેડા અને લીબીયામાંથી આવતો પુરવઠો ખોરવાઈ જતા આજે બ્રેન્ટ ક્રૂડના ભાવ વધીને ૭૭.૯૩ ડોલર પહોંચ્યા હતા. બીજી તરફ ન્યુયોર્કના ક્રૂડના ભાવ ૭૨.૫૪ ડોલર મુકાતા હતા. બીજી તરફ ટ્રેડવૉરના મુદ્દે વિશ્વની બે મહાસત્તાઓ વચ્ચે ઘર્ષણ વધતા ડોલરની તેજીને વેગ સાંપડતા વૈશ્વિક કરન્સી બાસ્કેટમાં વિવિધ દેશોના ચલણ સામે ડોલર ઝડપથી ઉંચકાવા પામ્યો હતો. ક્રૂડના વધતા ભાવ તેમજ ડોલરની મજબૂતાઈને પગલે ઘરઆંગણે ફુગાવો વધવાના તેમજ નાણાંકીય ખાધમાં વધારો થવાની સંભાવના પ્રબળ બનવા સાથે આ મુદ્દાની પણ રૃપિયા પર પ્રતિકૂળ અસર થવા પામી હતી. ઉપરોક્ત અહેવાલો પાછળ આજે સવારે ચોમેરથી ડોલરમાં નીકળેલી નવી લેવાલી પાછળ રૃપિયો ઝડપથી પાછો પડયો હતો અને ઇન્ટ્રા ડે તે ૬૯ની મહત્ત્વની મનોવૈજ્ઞાાનિક સપાટી ગુમાવીને ૪૯ પૈસા તૂટીને ૬૯.૧૦ની તળિયાની સપાટીએ ઉતરી આવ્યો હતો. આજે પૂરા સત્ર દરમ્યાન કરન્સી માર્કેટમાં ભારે વોલેટાલીટી જોવા મળી હતી. રૃપિયો આજે ૬૮.૮૯ના નીચા મથાળે ખુલી ઇન્ટ્રા ડે ૬૯.૧૦ અને ૬૮.૭૨ વચ્ચે અથડાયો હતો. રૃપિયો તળિયાની સપાટીએ ઉતરતાં રિઝર્વ બેંક દ્વારા કરન્સી માર્કેટમાં મધ્યસ્થી હાથ ધરાતા વિવિધ સરકારી બેંકો દ્વારા ઉછાળે ડોલરમાં વેચવાલી હાથ ધરાતા ડોલરની તેજીને બ્રેક લાગી હતી. આમ, રિઝર્વ બેંકના પગલા બાદ રૃપિયો બાઉન્સ બેક થતાં તેણે ૬૯ની મહત્ત્વની સપાટી પરત હાંસલ કરીને ૧૮ પૈસા તૂટીને ૬૮.૭૯ની સપાટીએ બંધ રહ્યો હતો જે તેની ઓલટાઇમ લૉ સપાટી છે. આ અગાઉ ગત ૨૪ નવેમ્બર, ૨૦૧૬ના રોજ રૃપિયો ૬૮.૭૩ના મથાળે બંધ રહ્યો હતો. જે તેની ઓવરટાઇમ લૉ સપાટી હતી. આમ આજે કામકાજના અંતે તે ૬૮.૭૯ની સપાટીએ બંધ રહેતા નવી નીચી સપાટી રચી હતી. વૈશ્વિક સ્તરની વાત કરીએ તો કરન્સી બાસ્કેટમાં સામેલ આગેવાન ચલણો સામે ડોલર અગિયાર માસની ઉંચી સપાટીએ પહોંચ્યો હતો. આ ઉપરાંત આજે ડોલર ઇન્ડેક્સ પણ વધીને ૯૫.૦૫ પહોંચ્યો હતો. વિવિધ ગતિવિધિના પગલે ૧૦ વર્ષીય બોન્ડની યીલ્ડ આજે ઝડપથી વધીને ૭.૯૪ ટકા પહોંચી હતી.